சிறீலங்கா சுதந்திரக்கட்சி இந்தோ-லங்கா ஒப்பந்தத்தை எதிர்த்ததால் அது மாகாணசபைத தேர்தலில் பங்குபற்றாமல ;விடவே முஸ்லீம்காங்கிரஸ் யூஎன்பியையும் தமிழ்க் கட்சிகளையும் எதிர்த்துப் போட்டியிடவேண்டி வந்தது. முஸ்லீம் காங்கிரஸ் யூ.என்பி விரோதப் பிரச்சாரத்தை மடைதிறந்து விட்டதோடு அதைநியாயப்படுத்த ;இஸ்லாம் மதத்தைத் துணைக்கழைத்ததோடு அதன் மதத்தண்டனை மரபையும்கூறி யூ என்பிக்கு வாக்களித்தல் பாவமும்(கறாம்) இறைநிந்தனையென்றும் கூறியது.( கறாம் என்பது அரபுமொழியில் தடுக்கபட்டது என்ற மதவியாக்கியானத்தைக் கொண்டது). முஸ்லீம்காங்கிரஸ் தலைமைத்துவம் 1988 தேர்தலில் சிறீமாவோ பண்டாரனாக்காவுக்கு ஒத்தாசை வழங்குவதென்று ஏகமனதாக முடிவெடுத்து சிறீமாவோ பண்டாரனதயக்காவோடு பேச்சுவார்த்தைகளை நடாத்தியது. ஜனாதிபதி தேர்தற்காலங்களில் சிறீலங்கா சுதந்திரக்கட்சி வடகீழ்மாகாணத்திலுள்ள தமிழர்களுக்கும் ää முஸ்லீங்களுக்கும் சிங்களவர்களுக்கும் வௌ;வேறான நிர்வாக அலகுகளை ஏற்படுத்தும் பிரேரணையைப் பிரேரித்தது. இந்த வேலைத்திட்டம் கொள்கையளவில் முஸ்லீம் காங்கிரஸ்சாலும் தமிழ்க்காங்கிரஸ்சாலும் ஏற்றுக்கொள்ளப் பட்டது. இந்தத் தேர்தல் அறிக்கை மாத்திரம்தான் வடகீழ்மாகாண முஸ்லீங்களின் உரிமையை அங்கீகரித்தது. ஜனாதிபதி தேர்தலுக்குச் சிலநாட்களுக்கு முன்னர் முஸ்லீங்காங்கிரஸ் தலைமை இந்த நிலைப்பாட்டைப் தன்னிச்சையாகப் புறக்கணித்துவிட்டு முஸ்லீம்காங்கிரஸ் தேர்தலில் நடுநிலமையாக இருக்கப் போவதாகவும் தாம் ஒரு கட்சிக்கும் ஆதரவளிக்கப் போவதில்லை என்றும் பிரகடனப் படுத்தியது. கொழும்பில் நடந்த முஸ்லீம்காங்கிரஸ்சின் 8வது வருடாந்த மகாநாட்டிலää; முஸ்லிம் காங்கிரஸ் சிறீமாவோ பண்டாரனாயக்காவுக்கோ றணசிங்கி பிரேமதாசாவுக்கோ ஒத்தாசை வழங்கப் போவதில்லையென்று அஸ்ரப் எழுந்தமானமாகப் பிரகடனப் படுத்தினார். அவரது இந்தத் தன்னிச்சையான எழுந்தமானக் கொள்கைத் திருப்பமானது மத்திய குழு அங்கத்தவர்களையும் ஏன் தேசந்தழுவிய முஸ்லீம் காங்கிரஸ் ஆதரவாளர்களையும் வியாகூலப் படுத்தியது. ஏனெனில் முஸ்லீம் காங்கிரஸ் ஏற்கனவே சிறீமாவோ பண்டாரனாயக்காவுக்கு வாக்களிக்கம்படி முடுக்கியிருந்தது. இருந்தபோதும் ஒரு சிலர் துணிந்து முஸ்லீம்காங்கிரஸ்சின் தலைமைத்துவத்தை ஏன் இப்படியான திடீர் திருப்பம் என்ற கேள்வியைக் கேட்டனர். முஸ்லீம் சமூகத்தின் நன்மைமக்காகத் தலைவரின் உள்ளுணர்வு அப்படியான கொள்கைத் திருப்பத்தை எடுக்க வைத்ததாக முஸ்லீம் காங்கிரஸ்சின் முக்கியஸ்தர்கள் விடையிறுத்தனர். ஒரு சிலருக்கே இந்தத் திடீர் திருப்பத்திற்கான காரணம் தெரிந்திருந்தது. அனேகர் வியாகூலத்தில் பிரமித்துப்;போய் இருக்க விடப்பட்டனர்.